OBRAZLOŽENJE PLANA PRORAČUNA OPĆINE DUBRAVA ZA 2023. GODINU I

PROJEKCIJE ZA 2024. I 2025. GODINU.

I.UVOD

Temeljem Zakona o proračunu (Narodne novine, 144/21) predstavničko tijelo jedinice lokalne i područne (regionalne) samouprave obvezno je, a na prijedlog izvršnog tijela, do kraja prosinca tekuće godine donijeti

proračun za iduću proračunsku godinu i projekcije za slijedeće dvije godine.

Sukladno Zakon (Narodne novine 144/21) načelnik općine Dubrava donio je dana 21.11.2022. godine Prijedlog plana proračuna za 2023. godinu s projekcijama za 2024. i 2025. godinu.

Proračun se sastoji od općeg i posebnog dijela te plana razvojnih programa. Poseban dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava definiranih u skladu s organizacijskom klasifikacijom Proračuna. Stoga su sve aktivnosti i projekti raspoređeni u odnosu na programe odnosno funkcije kojima pripadaju.

STRUKTURA I SADRŽAJ PRORAČUNA

Pravilnikom o proračunskim klasifikacijama (Narodne novine broj, 26/10, 120/13 1/20)

definiran je okvir kojim se iskazuju i sustavno prate prihodi i primici, te rashodi i izdaci po nositelju, cilju, namjeni, vrsti, lokaciji i izvoru financiranja. Također je propisana i struktura brojčanih oznaka i naziva svake klasifikacije te način njihovog međusobnog povezivanja.

Struktura Općeg dijela proračuna, prikazuje prihode i rashode, primitke i izdatke po ekonomskoj klasifikaciji te izvorima financiranja, i isti se utvrđuju u Računu prihoda i rashoda i Računu financiranja. Ekonomska klasifikacija sadrži prihode i primitke po prirodnim vrstama, te rashode i izdatke prema ekonomskoj namjeni za koju služe. Izvori financiranja predstavljaju

skupine prihoda i primitaka iz kojih se podmiruju rashodi i izdaci određene vrste i namjene.

Osnovni izvori financiranja jesu:

1. Opći prihodi i primici

2. Vlastiti prihodi

3. Prihodi za posebne namjene

4. Pomoći – iz državnog i županijskog proračuna

5. Prihodi od prodaje ili zamjene nefinancijske imovine

6. Namjenski primici.

Struktura Općeg dijela proračuna prikazana je na način, da se prihodi i rashodi iskazuju po ekonomskoj i funkcijskoj klasifikaciji te po izvorima financiranja te primici i izdaci po ekonomskoj klasifikaciji i izvorima financiranja.

Struktura Posebnog dijela proračuna prikazana je na način, da se raspored rashoda i izdataka iskazuje po organizacijskoj, ekonomskoj, funkcijskoj, lokacijskoj i programskoj klasifikaciji, te po izvorima financiranja, odnosno rashodi i izdaci raspoređeni su u tekuće i razvojne programe, sukladno financijskim planovima proračunskog korisnika. Posebni dio

proračuna izrađen je po Programima, Aktivnostima i Projektima. U skladu sa Zakonom o proračunu proračunski korisnik je uz prijedlog financijskog plana dostavio i obrazloženje prijedloga financijskog plana.

Proračun Općine Dubrava za 2023. godinu planiran je na temelju važećih propisa, plana prethodne godine i vlastite procjene ostvarenja pojedine vrste prihoda. Opći dio i posebni dio proračuna iskazuje se sukladno Pravilniku o polugodišnjem i

godišnjem izvještaju o izvršenju proračuna te sukladno odredbama Pravilnika o proračunskim klasifikacijama. Važnost procesa planiranja prepoznata je i u kontekstu davanja Izjave o fiskalnoj odgovornosti temeljem Zakona o fiskalnoj odgovornosti (Narodne novine broj 111/18) i Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih

pravila (Narodne novine broj 95/19).

NASLOVNICA PRORAČUNA:

U 2023. godini planira se višak poslovanja iz 2022. godine u iznosu od 219,055,68 EUR.

Navedeni manjak u 2021. godini, odnosno preneseni manjak iz 2021. godine, uspio se pokriti s odobrenim minusom (namjenski primici od zaduženja) od 331 807,02 EUR i viškom planiranih prihoda u 2022. godini od 99 542,11 EUR te viškom poslovanja u 2022. godini koja se planira završiti u iznosu od 219 055,68 EUR.

II.OPĆI DIO PRORAČUNA

PRIHODI I PRIMICI

Ukupni prihodi i primici Proračuna za 2023. godinu predlažu se u iznosu od 3 988 178,40 EUR. U projekcijama za 2024. i 2025. godinu ukupni prihodi planiraju se u iznosu od 2 857 964,04 EUR.

Prihodi za ovo plansko razdoblje procijenjeni su na temelju podataka o realizaciji istih tijekom 2021. godine uz pretpostavku njihovog kretanja u narednom razdoblju uvažavajući gospodarske i društvene specifičnosti na lokalnoj razini.

Prihodi od poreza

Prihodi od poreza planirani su u 2023.godini u iznosu od 138 575,88 EUR. Također za 2024. i 2025.godinu planiran je daljnji rast poreznih prihoda. Porez na imovinu čini: porez na promet nekretnina 116 796,07 EUR i porez na kuće za

663,61 EUR.

Porez na robu i usluge čine :porez na potrošnju alkoholnih i bezalkoholnih pića 19 908,42 EUR, porez na tvrtku ili naziv 265,44 EUR. Ostali prihodi od poreza koje plaćaju fizičke osobe 1592,67 EUR.

Kapitalne pomoći iz državnog proračuna planirane su u iznosu od 1 020 054,41 EUR.

Tekuće pomoći iz državnog proračuna 827 082,08 EUR.

Pomoći iz državnog proračuna temeljem prijenosa EU 23 093,76 EUR.

Tekuće pomoći iz županijskog proračuna planirane su u iznosu od 62 671,71 EUR.

Prihodi za posebne namjene planiraju se u iznosu od 240 361,00 EUR i čine ih prihodi od zakupa poljoprivrednog zemljišta u iznosu od 6 636,14 EUR, prihodi od iznajmljivanja i zakupa poslovnih objekata 18 249,38 EUR, prihodi od iznamljivanja ostalih javnih površina 13 272,28 EUR, prihodi od koncesija 8 626,98 EUR, vodni i šumski doprinosi 134 050,04 EUR te ostali navedeni prihodi od posebnih namjena u iznosu od 59 526,17 EUR.

Prihodi od prodaje nefinancijske imovine planirani su u iznosu od 23 093,76 EUR u što su uključeni prihodi od prodaje poljoprivrednog zemljišta u vlasništvu RH, u vlasništvu općine, građevinsko zemljište te ostali stambeni objekti (stan).

RASHODI I IZDACI

Ukupni rashodi i izdaci Proračuna za 2023. godinu planirani su u iznosu od 3 988 178,40 EUR, te projekcija za 2024. u iznosu od 2 857 964,05 EUR. i projekcija za 2025. godinu u iznosu od 2 857 963,97 EUR.

III. POSEBNI DIO PRORAČUNA:

NAČELNIK OPĆINE

Program: Javna uprava i administracija –114 141,61 EUR

Cilj programa: Utvrđivanje prijedloga općih akata koje donosi Općinsko vijeće,

izvršavanje istih, upravljanje nekretninama i pokretninama u vlasništvu općine kao i

prihodima i rashodima, usmjeravanje djelovanja Jedinstvenog upravnog odjela u

obavljanju poslova iz samoupravnog djelokruga.

U daljem dijelu prikazane su aktivnosti unutar programa Javna uprava i administracija, odnosno glava Načelnik općine.

1. Redovan rad načelnika 16 988,52 EUR

2. Proračuna pričuva 1 327,23 EUR

3. Sredstva javnog priopćavanja – mediji 26 544,55 EUR

4. Pokroviteljstva i sponzorstva 5 308,92 EUR

5. Obilježavanje Dana Općine 47 780,22 EUR

6. Elementarne nepogode 9 290,60 EUR

7. Ina Delta Rally 6 901,58 EUR

OPĆINSKO VIJEĆE

Program: Mjere i aktivnosti za osiguranje rada iz djelokruga predstavničkog tijela – 34 176,12 EUR

Cilj programa: Djelotvorno izvršavanje funkcije Općinskog vijeća Općine Dubrava i povećanje kvalitete rada. Aktivno sudjelovanje vijećnika u radu Općinskog vijeća, sudjelovanje u organizaciji izbora, donacije političkim strankama, te djelovanje savjetodavnih tijela mladih – Savjet mladih.

1. Održavanje izbora 16 789,44 EUR

2. Rad političkih stranka 3 450,79 EUR

3. Redovan rad predstavničkog tijela – Općinskog vijeća 9 954,21 EUR

4. Djelovanje savjetodavnog tijela mladih – 3 981,68 EUR

OTPLATA KREDITA KOMUNALAC

Program: Javna uprava i administracija 7 565,20 EUR

Cilj programa: Otplata dugoročnog kredita Komunalac Vrbovec d.o.o.

JEDINSTVENI UPRAVNI ODJEL

Program: Javna uprava i administracija – 316 304,99 EUR

Cilj programa: Učinkovito i pravovremeno izvršavanje poslova iz djelokruga rada

Jedinstvenog upravnog odjela, nabava potrebne uredske, računalne i komunikacijske

opreme radi održavanja funkcionalnosti sustava.

1. Redovan rad Jedinstvenog upravnog odjela 105 926,08 EUR

2. Materijalni rashodi i rashodi za usluge Jedinstvenog upravnog odjela 142 876,09 EUR

3. Program Zaželi- program zapošljavanja žena 23 438,85 EUR

4. Opremanje ureda i nabava ostale imovine 16 192,18 EUR

5. Vozni park Općine 27 871,79 EUR

KOMUNALNA INFRASTRUKTURA

Program: Razvoj i upravljanje sustava vodoopskrbe, odvodnje i zaštite voda.

Cilj programa: Briga o razvoju i uspravljanju cjelokupnim sustavom vodooskrbe u dijelovima Općine koji još nemaju izgrađen sustav vodoopskrbe.

1. Izgradnja vodovoda 10 219, 66 EUR

Program: Gradnja komunalne infrastrukture 59 061,64 EUR

Cilj programa: Povećanje kvalitete komunalne infrastrukture, povećanje sigurnosti

mještana te izgradnja komunalne infrastrukture.

1. Izgradnja infrastrukture širokopojasnog interneta 2 654,46 EUR

2. Izgradnja nogostupa – projekt 10 617,82 EUR

3. Astrološki uklopni satovi 8 626,98 EUR

4. Izgradnja nogostupa 33 180,70 EUR

5. Izgradnja javne rasvjete 3 981, 68 EUR

Program: Održavanje komunalne infrastrukture 510 319,18 EUR

Cilj programa: Održavanje cjelokupne komunalne infrastrukture u što ubrajamo održavanje javnih površina, održavanje nerazvrstanih cesta, ESCO model javne rasvjete (najam i opskrba električnom energijom)

Program: Zaštita okoliša 21 899,27 EUR

Cilj programa: Zaštita i briga o okolišu te smanjenje miješanog otpada te zbrinjavanje komunalnog otpada, rad reciklažnog dvorišta, sanacija divljih deponija u Općini, poticajna naknada za smanjenje miješanog otpada te naknada za zbrinjavanje komunalnog otpada.

Program. Razvoj i sigurnost prometa 75 360,01 EUR

Cilj programa: Sigurnost sudionika u prometu te uređenje autobusnih stajališta i parkirnih mjesta.

U program je uvšteno pokrivenost internetom – WIFI4EU, izrada projektne dokumentacije za rekonstrukciju državne ceste DC26, uređenje autobusnih stajališta, uređenje parkirališta na NK Dubrava, parking autobusni kolodvor te izgradnja potpornog zida na autobusnom kolodvoru.

UPRAVLJANJE IMOVINOM

Program: Upravljanje imovinom 2 019 457,14 EUR

Cilj programa: Održavanje društvenih objekata na području Općine Dubrava te održavanje općinskih poslovnih prostora, rekonstrukcija i nadogradnja Dječjeg vrtića Dubrava i ujedno adaptacija zgrade javne namjene

Održavanje društvenih domova u iznosu od 13 604,08 EUR, održavanje općinskih poslovnih prostora u iznosu od 23 093,76 EUR, održavanje Kulturnog centra 3 118,97 EUR, Adaptacija zgrade javne namjene, što uključuje i opremanje te izradu nadstrešnice u iznosu od 199 084,21 EUR, kapitalne investicije na društvenim domovima 285 354,05 EUR, kapitalna investicija zgrada bivša veterinarska 13 272,28 EUR, videonadzor 6 636,14 EUR, kapitalna investicija kapelica u Vukšincu 6 636,14 EUR te rekonstrukcija i nadogradnja Dječjeg vrtića Dubrava u iznosu od 1 382,387 68 EUR

PROSTORNO UREĐENJE

Program: Prostorno uređenje i unaprijeđenje stanovanja 11 945,05 EUR

Cilj programa: Ažuriranje računalnih baza katastarskih planova te uređenje prostornih planova.

U program je uključena homogenizacija katastarskih planova 6 636,14 EUR, te prostorni planovi u iznosu od 5 308,91 EUR

GOSPODARSTVO

Program: Jačanje gospodarstva 46 452,98 EUR

Cilj programa: Formiranje gospodarskih zona

Formiranje gospodarske zone ˝Berek˝ u iznosu od 19 908,42 EUR te projektiranje i formiranje poduzetničkog inkubatora u iznosu od 26 544,56 EUR.

SPORT I REKREACIJA

Program: Razvoj sporta i rekreacije 66 892,30EUR

Cilj programa: Potaknuti bavljenje sportom u svrhu aktivnog i zdravog stanovništva. Omogućiti kvalitetnu infrastrukturu onima koji se žele i mogu baviti sportom te osmisliti kvalitetne programe kako bi se što veći broj stanovnika uključio u sportske aktivnosti.

Redovna djelatnost Sportske zajednice Dubrava u iznosu od 52 027,34 EUR, naknade za ostvarene sportske rezultate 265,45 EUR, za održavanje objekata i terena NK Dubrava izdvojit će se ukupno 14 599,50 EUR

KULTURA

Program: Kulturno promicanje Općine 29 464,48 EUR

Cilj programa: Poticanje udruga na organizaciju raznih manifestacija, organizacija

tradicionalnih manifestacija, ulaganje u obnove crkvi.

Navedeni iznos utrošit će se za obilježavanje Uskršnjih i Božićnih događanja, za Memorijalni turnir ˝Vilko Sever˝ te izgradnju likovne sjenice.

OBRAZOVANJE

Program: Programi potpora obrazovanju 76 182,90 EUR

Cilj programa: Sufinanciranje udžbenika i opreme učenicima osnovnih škola, sufinanciranje prijevoza, učeničkih domova, sufinanciranje opskrbnina izvan DV Dubrava, nagrađivanje za rezultate na školskim natjecanjima te stipendije studentima.

SOCIJALNA SKRB

Program: Zaštita, očuvanje i unaprjeđenje zdravlja 137 353,50 EUR

Cilj programa: Zaštita i unaprjeđenje zdravlja stanovnika općine Dubrava te briga o starijima te socijalno ugroženim osobama.

U program je uključeno sufinanciranje T2 Hitne medicinske pomoći, financiranje pokojnika sumnjive smrti, provođenje natalitetnih mjera kroz pomoći majkama rodiljama, naknade za troškove stanovanja socijalno ugroženih osoba, briga o socijalno ugroženim osobama, stambeno zbrinjavanje branitelja, briga o starijim osobama, potpora prve nekretnine. Po prvi puta sudjelovat ćemo u Projektu Naš plavi svijet -partnerstvo s Udrugom za autizam.

ZAŠTITA I SPAŠAVANJE

Program: Osiguravanje i provođenje zaštite i spašavanja 86 933,44 EUR

Cilj programa: osigurati provođenje zaštite i spašavanja stanovnika Općine Dubrava

U program je uključen redovan rad Vatrogasne zajednice Dubrava, civilne zaštite, rad Crvenog Križa, provedba programa zaštite divljači te kapitalne donacije za vatrogastvo.

CIVILNE UDRUGE

Program: Razvoj civilnog društva 25 880,94 EUR

Cilj programa: Financiranje udruga humanitarnog, socijalnog i kulturnog karaktera na području Općine Dubrava.

POLJOPRIVREDA

Program: Potpore poljoprivredi 6 636,14 EUR

Donacija za Regionalni centar za Stočarstvo

TURIZAM

Program: Poticanje razvoja turizma 2 654,46 EUR

Cilj programa: Izrada projektne dokumentacije za provođenje natječaja Aktivni turizam.

VRTIĆ

Program: Predškolski odgoj 329 277,31 EUR

Cilj programa: Osigurati redovan rad Dječjeg vrtića Dubrava

U program su uključene plaće i doprinosi zaposlenih, te ostali materijalni rashodi koji su potrebni da bi se osigurao kvalitetan i siguran rad i boravak djece u Dječjem vrtiću Dubrava